CELEX: 62018CN0061
Language: el
Date: 2018-01-31 00:00:00
Title: Υπόθεση C-61/18: Προσφυγή της 31ης Ιανουαρίου 2018 — Ευρωπαϊκή Επιτροπή κατά Δημοκρατίας της Βουλγαρίας

26.3.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 112/25
            
         Προσφυγή της 31ης Ιανουαρίου 2018 — Ευρωπαϊκή Επιτροπή κατά Δημοκρατίας της Βουλγαρίας
   (Υπόθεση C-61/18)
   (2018/C 112/33)
   Γλώσσα διαδικασίας: η βουλγαρική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: G. von Rintelen, K. Walkerová, G. Koleva)
   
      Καθής: Δημοκρατία της Βουλγαρίας
   
      Αιτήματα
   
   Η Επιτροπή ζητεί από το Δικαστήριο:
   
               —
            
            
               να διαπιστώσει ότι η Δημοκρατία της Βουλγαρίας, παραλείποντας να θεσπίσει το αργότερο έως τις 18 Σεπτεμβρίου 2016 τις αναγκαίες νομοθετικές, κανονιστικές και διοικητικές διατάξεις προκειμένου να συμμορφωθεί προς την οδηγία 2014/89/ΕΕ (1) του Ευρωπαϊκού Κοινοβουλίου και του Συμβουλίου, της 23ης Ιουλίου 2014, περί θεσπίσεως πλαισίου για τον θαλάσσιο χωροταξικό σχεδιασμό (ΕΕ L 257 της 28.8.2014, σ. 135-145), ή, εν πάση περιπτώσει, παραλείποντας να ανακοινώσει στην Επιτροπή τις διατάξεις αυτές, παρέβη τις υποχρεώσεις που υπέχει από το άρθρο 15, παράγραφος 1, της οδηγίας αυτής·
            
         
               —
            
            
               να επιβάλει στη Δημοκρατία της Βουλγαρίας δυνάμει του άρθρου 260, παράγραφος 3, ΣΛΕΕ χρηματική ποινή ύψους 14 089,60 ευρώ ημερησίως, με αφετηρία την ημερομηνία δημοσιεύσεως της αποφάσεως με την οποία θα διαπιστωθεί τυχόν παράβαση εκ μέρους της Δημοκρατίας της Βουλγαρίας.
            
         
      Ισχυρισμοί και κύρια επιχειρήματα
   
   
            
               1.
            
            
               Κατά το άρθρο 15, παράγραφος 1, της οδηγίας 2014/89/ΕΕ του Ευρωπαϊκού Κοινοβουλίου και του Συμβουλίου, της 23ης Ιουλίου 2014, περί θεσπίσεως πλαισίου για τον θαλάσσιο χωροταξικό σχεδιασμό, τα κράτη μέλη θεσπίζουν τις αναγκαίες νομοθετικές, κανονιστικές και διοικητικές διατάξεις προκειμένου να συμμορφωθούν προς την οδηγία αυτή έως τις 18 Σεπτεμβρίου 2016. Ανακοινώνουν αμέσως στην Επιτροπή τις συγκεκριμένες διατάξεις. Δεδομένου ότι η Δημοκρατία της Βουλγαρίας δεν ανακοίνωσε στην Επιτροπή τα εθνικά μέτρα για τη μεταφορά της εν λόγω οδηγίας στην εσωτερική έννομη τάξη, η Επιτροπή αποφάσισε να ασκήσει προσφυγή λόγω παραβάσεως ενώπιον του Δικαστηρίου.
            
         
            
               2.
            
            
               Με το δικόγραφό της, η Επιτροπή προτείνει να επιβληθεί στη Δημοκρατία της Βουλγαρίας χρηματική ποινή ύψους 14 089,60 ευρώ ημερησίως. Το ύψος της ποινής αυτής έχει υπολογιστεί με βάση τη βαρύτητα και τη διάρκεια της παραβάσεως καθώς και τον αποτρεπτικό χαρακτήρα του ποσού και την ικανότητα πληρωμής του κράτους μέλους αυτού.
            
         
      (1)  ΕΕ 2014, L 257, σ. 135.